A Bizottság 3714/92/EGK rendelete
(1992. december 22.)
a baromfihús piacának közös szervezéséről szóló egyes rendeletek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 3208/89/EGK rendelettel [1] módosított, a mezőgazdasági termékekre használt Közös Vámtarifa-Nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre [2] és különösen annak 2. cikke (1) bekezdésére,
tekintettel a legutóbb az 1235/89/EGK rendelettel [3] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [4] és különösen annak 5. cikke (3) és 9. cikke (3) bekezdésére,
tekintettel az egyes mezőgazdasági termékek tekintetében Franciaország tengerentúli megyéi javára egyedi intézkedések bevezetéséről szóló, 1991. december 16-i 3763/91/EGK tanácsi rendeletre [5] és különösen annak 4. cikke (5) bekezdésére,
tekintettel az egyes mezőgazdasági termékek tekintetében Azori-szigetek és Madeira javára egyedi intézkedésekről szóló, 1992. június 15-i 1600/92/EGK tanácsi rendeletre [6] és különösen annak 10. cikkére,
tekintettel az egyes mezőgazdasági termékek tekintetében a Kanári-szigetek javára egyedi intézkedésekről szóló, 1992. június 15-i 1601/92/EGK tanácsi rendeletre [7] és különösen annak 4. cikke (4) bekezdésére,
mivel a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. és II. mellékletének módosításáról szóló, 1992. július 14-i 2505/92/EGK bizottsági rendelet [8] rendelkezik a 010511 KN-kód alá tartozó legfeljebb 185 g-os, Gallus domesticus fajhoz tartozó élő madarak, illetve a 020731 KN-kód alszám alá tartozó friss vagy fagyasztott hízott májak további felosztásáról 1993. január 1-jei hatállyal;
mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
(1) Az előre rögzített export-visszatérítésre jogosult tojás- és baromfihús-termékek megállapításáról szóló, 1973. február 26-i 572/73/EGK bizottsági rendelet [9] mellékletében a 01051100 KN-kód helyébe a KN 010511 KN-kód lép.
(2) A 2777/75/EGK rendelet 1. cikke (1) bekezdésében és 5. cikke (2) bekezdésében a 02073100 KN-kód helyébe a 020731 KN-kód lép.
(3) A baromfihús lefölözésének és zsilipárának kiszámítására vonatkozó szabályok megállapításáról szóló, 1975. október 29-i 2778/75/EGK tanácsi rendelet [10] I. és II. mellékletében a 01051100 KN-kód helyébe a 010511 KN-kód lép.
(4) A származékos baromfihús termékekre vonatkozó lefölözés kiszámítását szolgáló együttható meghatározásáról és a 199/67/EGK rendeletet hatályon kívül helyezéséről szóló, 1979. december 20-i 3011/79/EGK bizottsági rendelet [11] mellékletében a 02073100 KN-kód helyébe a 020731 KN-kód lép.
(5) Az ex01051100 KN-kód helyébe az ex010511 KN-kód lép:
- a 3763/91/EGK rendelet 4. cikke (1) bekezdésének f) pontjában,
- az 1600/92/EGK és az 1601/92/EGK rendeletek 4. cikke (1) bekezdésének d) pontjában,
- az Azori-szigetek és Madeira a tojás- és baromfihús-ágazatból származó termékekkel történő ellátására irányuló meghatározott intézkedések végrehajtására vonatkozó részletes szabályok megállapításáról szóló, 1992. június 30-i 1726/92/EGK bizottsági rendelet [12] mellékletében,
- a Kanári-szigeteknek a tojás- és baromfihús-ágazatból származó termékekkel történő ellátására irányuló meghatározott intézkedések végrehajtására vonatkozó részletes szabályok megállapításáról szóló, 1992. június 30-i 1729/92/EGK bizottsági rendelet [13] III. mellékletében,
- Franciaország tengerentúli megyéinek a tojás-, baromfihús- és nyúlhús-ágazatból származó termékekkel történő ellátására irányuló meghatározott intézkedések végrehajtására vonatkozó részletes szabályok megállapításáról szóló, 1992. szeptember 29-i 2826/92/EGK bizottsági rendelet [14] mellékletében.
2. cikk
Ez a rendelet 1993. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1992. december 22-én.